आफ्ना समर्थकमाझ गएर ठूलो ताली पडकाउनेका कारण परिचित आइसल्यान्डले युरोमा क्रिस्टियानो रोनाल्डोको पोर्चुगललाई १–१ को बराबरीमा रोकेको थियो भने इंग्ल्यान्डलाई क्वाटरफाइनलमै हराएको हो । ‘हामीले रोनाल्डोलाई चल्नै दिएका थिएनौं, त्यसैले आशा छ मेसीलाई पनि त्यही गर्छौं,’ बर्नलीका विङ्गर जोहनबर्ग गुडमुन्डसनले भने, ‘उनी (मेसी) निश्चय पनि विश्वका उत्कृष्टमध्ये एक खेलाडी हुन्, त्यसैले उनका पछाडि लाग्नुपर्ने हुन्छ । उनले खेलै परिवर्तन गर्न सक्छन् ।’
